paragraph_text: Sharp MZ-700 bilo je 8-bitno kućno računalo koje je proizvodila japanska tvrtka Sharp, član obitelji računala Sharp MZ čiji je prvi model izišao na tržište 1978. Računalo je bilo zasnovano na 8-bitnom mikroprocesoru LH0080A koje je proizvodio Sharp i koji je bio potpuno kompatibilan s procesorom Zilog Z80. Računalo se pojavilo na tržištu 1982., a u Jugoslaviji je ovo računalo prodavala je tvrtka TOZD Contal iz Slovenije od kraja 1984.